میلاتی وِجسن: بالی -- خداوں کا جزیرہ۔
ایزابیل وِجسن: ایک سبزجنت۔
م و: یا....
ایک گمشدہ جنت۔
بالی:
کوڑے کا جزیرہ۔
IW: بالی میں،
ہم روزانہ 680 کیوبک میٹر پلاسٹک کا کوڑا پیدا کرتے ہیں۔
جو تقریبا 14 منزلہ عمارت جتنا اونچا ہے۔
جب بات پلاسٹک کے لفافوں کی آتی ہے,
5 فیصد سے بھی کم ری سائیکل ہوتا ہے۔
م و: ہم جانتے ہیں کہ یہ جزیرے کے بارے میں شاید جو آپ کا تصور ہے بدل دیتا ہے۔
جب اس کے بارے میں ہمیں پتہ چلا، تو ہمارا بھی بدل گیا،
جب ہمیں پتہ چلا کہ بالی میں تقریبا سارے پلاسٹک کے لفافے گٹروں میں جاتے ہیں
اور پھر ہمارے دریاؤں میں
اور پھر ہمارے سمندر میں۔
اور وہ جو سمندر میں بھی نہیں جاتے،
وہ جلائے جاتے ہیں یا کوڑے میں جاتے ہیں۔
ا و: ہم نے اس بارے میں کچھ کرنے کا فیصلہ کیا۔
اور اب ہم تقریباً تین سالوں سے یہ کام کر رہے ہیں
کہ اپنے آبائی جزیرے پر پلاسٹک کے لفافوں کا خاتمہ کریں۔
اور ہمیں اس میں نمایاں کامیابی ملی ہے۔
م و: ہم بہنیں ہیں،
اور ہم دنیا کے بہترین سکول میں جاتے ہین:
سبز سکول، بالی.
گرین سکول صرف اس وجہ سے مختلف نہیں کہ یہ بانس سے بنا ہوا ہے،
لیکن اس طرح بھی جس طرح سے یہ سکھاتا ہے۔
ہمیں سکھایا جاتا ہے کہ ہم آج کے رہنما بنیں،
جس کا ایک عام کتاب مقابلہ نہیں کر سکتی۔
ا و: ایک دن کلاس میں ایک سبق میں
ہم نے اہم لوگوں بارے میں سیکھا،
جیسے نیلسن منڈیلا،
لیڈی ڈیانا
اور مہاتما گاندھی.
اس دن گھر جاتے ہوئے،
ہم نے بھی اہم بننے کا فیصلہ کیا.
کیوں ہم بڑے ہونے کا انتظار کریں
اور پھر اہم بنیں؟
ہم اب کچھ کرنا چاہتے تھے.
م و: اس رات صوفے پر بیٹھے،
ہم بالی کے مسائل کے بارے میں سوچنے لگے.
اور ایک مسئلہ جو دوسروں سے مختلف لگا
وہ تھا پلاسٹک کا کوڑا۔
لیکن یہ ایک بہت بڑا مسئلہ تھا.
ہم نے سوچا کہ ہم بچوں کے لیے کیا کرنا ممکن ہو گا:
پلاسٹک کے لفافے۔
اور خیال پیدا ہوا.
ا و: ہم نے تحقیق شروع کی،
اور اتنا کہنا کافی ہے کہ مزید سیکھنے پر پتا چلا کہ
پلاسٹک کے لفافوں کے بارے میں کوئی بھی اچھی بات نہیں تھی۔
اور آپ کو پتہ ہے؟
ہمین ان کی ضرورت ہی نہیں ہے.
م و: ہم واقعی متاثر ہوئے پلاسٹک کے لفافوں کو ختم کرنے کی کوششوں سے
بہت سی دوسری جگہوں پر،
ہوائی سے روانڈا تک
اور کئی دوسرے شہروں میں جیسے آکلینڈ اور ڈبلن.
او: یہ خیال "پلاسٹک کے لفافوں کو الوداع" مہم شروع کرنے کا سبب بنا۔
م و: جب سے ہم یہ مہم چلا رہے ہیں،
ہم نے بہت کچھ سیکھا ہے.
سبق نمبر ایک:
آپ سب کچھ اکیلے نہیں کر سکتے۔
آپ کو ہم خیال بچوں کی ایک بڑی ٹیم کی ضرورت پڑتی ہے,
اور اسی طرح ہم نے تشکیل دیا الوداع پلاسٹک کے لفافوں کے عملے کو.
رضا کار عملے میں جزیرہ بھر سے بچے شامل ہیں،
دونوں مقامی اور بین الاقوامی اسکولوں کے۔
اور ان کے ساتھ مل کر،
ہم نے ایک کثیر جہتی حکمت عملی شروع کی،
آن لائن اور آف لائن درخواستوں پر مبنی،
سکولوں میں تعلیمی اور متاثر کن پریزنٹیشنز کی
اور ہم نے عام بیداری پھیلائی بازاروں، تہواروں میں، اور ساحل کی صفائی کے کے۔
اور آخر میں،
ہم نے متبادل تھیلے تقسیم کیے،
جالی کی طرح کے لفافے،
ری سائیکل اخبارات کے بنے لفافے
یا 100 فیصد قدرتی عناصر کے بنے لفافے،
تمام مقامی لوگوں کی طرف سے بنائے گئے تھے،
او: ہم ایک ماڈل گاؤں چلاتے ہیں،
800 خاندانوں کا گھر.
گاؤں کا میئر ہمارا پہلا دوست تھا
وہ ہماری ٹی شرٹس کو پسند کرتا تھا چناچہ اس نے مدد کی۔
ہم نے گاہکوں کو آگاہ کرنے پر توجہ دی،
کیونکہ یہاں ہمیں تبدیلی کی ضرورت ہے.
تقریباً دو تہائی گاؤں تیار ہے
پلاسٹک کے لفافوں کے خاتمے کے لیے۔
بالی کی حکومت کو ساتھ ملانے کی ہماری پہلی کوشش ناکام ہوئی۔
تو ہم نے سوچا،
"آہم آہم... ایک درخواست دس لاکھ دستخطوں کے ساتھ.
وہ ہمیں نظرانداز نہیں کر سکتے، ٹھیک ہے نا؟"
او: بالک ٹھیک!
او: لیکن کس نے سوچا تھا
دس لاکھ دستخط ہوتے ہیں ایک ہزار بار ایک ہزار؟
(قہقہے)
ہم پھنس گئے -
یہاں تک کہ ہم نے سبق نمبر دو سیکھا:
محدود دائرے سے باہر نکل کر سوچیں.
کسی نے ذکر کیا
بالی کے ہوئی اڈے کے ذریعے سالانہ سولہ لاکھ لوگ آتے جاتے ہیں۔
م و: لیکن ہم ہوائی اڈے کے اندر کیسے جائیں؟
اور یہاں سبق نمبر تین آتا ہے:
استقامت.
ہم ہوائی اڈے پر گئے۔
ہم خاکروب سے آگے گزر گئے۔
اور پھر اس کے افسر کا افسر تھا،
اور پھر اسسٹنٹ آفس منیجر تھا،
اور اس کے بعد آفس مینیجر،
اور پھر ...
اور ہم نے دو منزلوں کو گڈمڈ کیا اور سوچا،
لو یہاں ایک بار پھر خاکروب آ گیا۔
اس کے بعد کئی دنوں تک مختلف دروازوں پر دستک دینے کےبعد
صرف ایک مشن پر بچے ہوکر،
ہم آخر میں بالی ہوائی اڈے کے کمرشل مینیجر سے ملے.
اور ہم نے "پلاسٹک کے لفافوں کے بغیر بالی" والی تقریر کی اور اوہ یک اچھا آدمی تھا،
اس نے کہا"میں یقین نہیں کر سکتا کہ میں کیا کہنے والا ہوں،
لیکن میں آپ کو اجازت دینے جا رہا ہوں
دستخط جمع کرنے کی کسٹمز اور امیگریشن کے پیچھے. "
(قہقہے)
(تالیاں)
ا و: وہاں پہلے ڈیڑھ گھنٹے میں،
ہم نے تقریبا 1،000 دستخط کروائے۔
کتنا اچھا ہے؟
سبق نمبر چار:
آپ کو معاشرے میں ہر سطح پر چیمپئنز کی ضرورت ہے،
طالب علموں سے لے کر، تجارتی مینیجرز سے مشہور لوگوں تک۔
اور سبز اسکول کی شہرت کی بدولت،
ہم مشہور لوگوں تک رسائی حاصل کر سکتے تھے۔
بان کی مون نے ہمیں سکھایا
کہ اقوام متحدہ کے سیکرٹری جنرلز
درخواستوں پر دستخط نہیں کرتے --
(قہقہے)
یہاں تک کہ اگر بچے بھی شائستگی سے پوچھیں.
لیکن انہوں نے پیغام کو پھیلانے کا وعدہ کیا۔
اور اب ہم اقوام متحدہ کے ساتھ مل کر کام کرتے ہیں۔
م و: جین گوڈال نے ہمیں عوامی نیٹ ورک کی طاقت سکھائی۔
انہوں نے صرف ایک روٹ اور شوٹ گروپ کے ساتھ شروع کیا
اب ان کے دنیا بھر میں 4000 گروہ ہیں۔
ہم نے ان میں سے ایک ہیں.
وہ درحقیقت ایک متاثرکن شخصیت ہیں.
اگر آپ روٹری کے ساتھی ہیں،
آپ سے مل کر خوشی.
ہم انٹر ایکٹرز ہیں،
روٹری انٹرنیشنل کا سب سے کم عمر شعبہ۔
ا و: لیکن ہم نے صبر کے بارے میں بھی بہت کچھ سیکھا ہے،
م و: مایوسی سے کیسے نبٹیں،
ا و: قیادت،
م و: ٹیم میں کام کرنا،
ا و: دوستی،
م و: ہم نے بالی کے لوگوں اور ان کی ثقافت کے بارے میں مزید سیکھا
ا و: ہم نے عزم کی اہمیت سیکھی۔
م و: یہ ہمیشہ آسان نہیں ہوتا۔
کبھی کبھی اپنی بات پر عمل کرنا مشکل ہو جاتا ہے۔
ا و: لیکن گزشتہ سال ہم نے بالکل یہی کیا۔
ہم ایک تقریرکرنے کے لئے انڈیا گئے،
اور ہمارے والدین ہمیں دورہ پر لے گئے
مہاتما گاندھی کے پرانے گھر.
ہم نے بھوک ہڑتال کی طاقت کے بارے میں سیکھا
جو انہوں نے اپنے مقاصد کے حصول کے لئے کی تھی.
دورے کے اختتام پر
جب ہم اپنے والدین سے دوبارہ ملے،
ہم دونوں نے ایک فیصلہ کیا اور کہا،
"ہم بھوک ہڑتال پر جا رہے ہیں!"
(قہقہے)
م و: آپ ان کے چہروں کا تصور کر سکتے ہیں۔
انہیں قائل کرنے میں بہت وقت لگا،
نہ صرف اپنے والدین کو
بلکہ اپنے اساتذہ اور دوستوں کو بھی.
ایزابیل اور میں سنجیدہ تھے ایسا کرنے میں۔
تو ہم ایک ماہر غذائیت سے ملے،
اور فیصلہ کیا
کہ طلوع سے غروب تک روزانہ ہم نہیں کھائیں گے
جب تک کہ بالی کے گورنر ہم سے ملاقات پر آمادہ نہ ہو جائیں
اور بالی میں پلاسٹک کے لفافوں کو روکنے کے بارے میں بات نہ کریں۔
ا و: ہمارا "موگو مکان،" جیسے اسے بھاشا انڈونیشیا میں کہا جاتا ہے،
شروع ہو گیا.
ہم نے اپنے مقصد کے لئے سوشل میڈیا کا استعمال کیا
اور دوسرے دن ہی،
پولیس نے ہمارے گھر اور اسکول آنا شروع کر دیا۔
یہ دو لڑکیوں کیا کر رہی تھیں؟
ہم جانتے تھے کہ ہم گورنر کو کو برا دکھا رہے تھے
یہ بھوک ہڑتال کر کے --
ہم جیل جا سکتے تھے.
لیکن اس نے کام کر دکھایا۔
چوبیس گھنٹے بعد،
ہمیں اسکول سے لیا گیا
اور گورنر کے دفتر میں لے جایا گیا۔
م و: اور وہ وہاں تھے --
(تالیاں)
ہم سے بات کرنے کے لئے انتظار کر رہے تھے،
اور شکرگزار تھے ہماری مدد کے لیے
بالی کے ماحول اور خوبصورتی کی دیکھ بھال کے لیے۔
انہوں نے ایک معاہدے پر دستخط کیے
بالی کے لوگوں کی مدد کرنے کے پلاسٹک کے لفافوں کو نہ کہنے میں۔
اب ہم دوست ہیں,
اور باقاعدگی سے,
ہم ان کو اور ان کی ٹیم کو ان کا وعدہ یاد دلاتے ہیں۔
اور یقینا،
حال ہی میں انہوں نے عزم کیا
کہ بالی میں 2018 تک پلاسٹک کے لفوفوں ضرورت نہیں پڑے گی۔
(تالیاں)
ا و: مزیہ یہ کہ بالی کے بین القوامی ہوائی اڈے پر ہمارا ایک حامی
پلاسٹک کے لفافوں سے پاک حکمت عملی شروع کرنے کا ارادہ کر رہا ہے ہے 2016 تک.
م و: مفت پلاسٹک کے لفافے تقسیم کرنا بند کریں
اور آپ اپنے دوبارہ قابل استعمال تھیلے لایا کریں
یہ ہے ہمارا اگلا پیغام عوام کے ذہن تبدیل کرنے کے لیے۔
ا و: ہماری مختصر مہم،
" ایک جزیرہ/ ایک آواز،"
اس سب کے بارے میں ہے.
ہم معائنہ کرتے اور پہچانتے ہیں ان دکانوں اور ریسٹورانٹس کو
جنہوں نے اپنے آپکو پلاسٹک کے لفافوں سے پاک علاقہ قرار دے رکھا ہے،
اور ہم ان کے دروازے پر یہ سٹیکر لگاتے ہیں
اور سوشل میڈیا پر ان کے نام شائع کرتے ہیں
اور بالی کے کچھ اہم رسالوں میں بھی۔
اور اس کے برعکس،
دکھاتے ہیں کہ کن کے پاس یہ سٹیکر نہیں ہے۔
(قہقہے)
م و: ہم آپ کو یہ سب کیوں بتا رہے ہیں؟
کیونکہ، ایک تو، ہم فخر کرتے ہیں
ان نتائج پر جو مل کر ہماری ٹیم نے،
حاصل کیے ہیں۔
بلکہ یہ بھی کیونکہ راستے میں,
ہم نے سیکھا کی بچے چیزیں کر سکتے ہیں۔
ہم چیزوں کو حقیقت میں کر سکتے ہیں.
ایزابیل اور میں صرف 10 اور 12 سال کی عمر کی تھیں
جب ہم نے اس کا آغاز کیا.
ہم نے اس کا کوئی باقاعدہ منصوبہ کبھی نہیں بنایا،
نہ ایک مقررہ حکمت عملی،
نہ کوئی خفیہ مقاصد --
ہمیں ایک خیال آیا تھا
اور دوستوں کا ایک گروہ ہمارے ساتھ کام کرتا تھا۔
ہم صرف چاہتے تھے پلاسٹک کے لفافوں کو روکیں
ہمارے گھروں کو تباہ کرنے سے۔
بچوں کے پاس لا محدود توانائی ہے
اور عزم ہے دنیا کو درکار تبدیلی کے لیے۔
او: تو اس خوبصورت لیکن دشوار دنیا کے تمام بچو:
کرو!
فرق ڈالیں.
ہم آپ کو یہ نہں کہ رہے کہ یہ سب آسان ہو گا۔
ہم کہ رہے ہیں کہ یہ قابلِ قدر کام ہے۔
ہم بچے دنیا کی آبادی کا صرف 25 فیصد ہیں،
لیکن ہم مستقبل کے 100 فیصد ہیں۔
م و: ہمیں اب بھی بہت کام کرنا ہے،
لیکن یہ جان لیں کہ ہم نہیں رکیں گے
یہاں تک کہ بالی کے ہوائی اڈوں پر پہنچنے کے بعد پہلا سوال یہ پوچھا جائے گا
دونوں :"بالی میں خوش آمدید،
آپ کے پاس کوئی پلاسٹک کے لفافے ہیں؟"
(قہقہے)
اوم شانتی شانتی شانتی اوم.
آپ کا شکریہ.
(تالیاں)